องค์หริภาทรงสร้าง พระพุทธปฏิมาสิริภานิรมิต
ถวายเป็นพระราชกุศลแด่ในหลวง รัชกาลที่ 9,สมเด็จพระเจ้าอยู่หัวมหาวชิราลงกรณ บดินทรเทพยวรางกูร พระราชทานพระราชานุญาต ให้ กองทุนพระเจ้าหลานเธอ พระองค์เจ้าสิริภาจุฑาภรณ์ ได้จัดทำโครงการ จัดสร้างพระพุทธปฏิมาสิริภานิรมิต เพื่อประดิษฐานเป็นพระประธานภายในวิหารวัดธาราทิพย์ชัยประดิษฐ์ อ.แม่แตง จ.เชียงใหม่ ถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร และโครงการ จัดสร้างวัตถุมงคลพระพุทธปฏิมาสิริภานิรมิต เพื่อให้ผู้มีจิตศรัทธาได้สักการบูชา น้อมรำลึกถึงพระมหากรุณาธิคุณในรัชกาลที่ 9,โอกาสนี้ พระเจ้าหลานเธอ พระองค์เจ้าสิริภาจุฑาภรณ์ เสด็จเป็นประธานในพิธีเททองหล่อ พระพุทธปฏิมาสิริภานิรมิต โดยมีพระเจ้าหลานเธอ พระองค์เจ้าอทิตยาทรกิติคุณ เฝ้ารับเสด็จ ที่วัดราชบพิธสถิตมหาสีมาราม ซึ่งในการนี้สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานพระเมตตารับเป็นประธานฝ่ายสงฆ์ พร้อมประทานแผ่นทอง เงิน นาก จารอักขระเข้าร่วมพิธี และพระเจ้าหลานเธอ พระองค์เจ้าสิริภาจุฑาภรณ์ ยังได้เสด็จไปกราบนมัสการพระเถรานุเถระยังวัดต่างๆ เพื่อเจริญพุทธมนต์ และรับมวลสารวัตถุมงคลอันศักดิ์สิทธิ์ อัญเชิญมาประกอบพิธี อาทิ สมเด็จพระวันรัต เจ้าอาวาสวัดบวรนิเวศราชวรวิหาร ถวายแผ่นทองจารอักขระเข้าร่วมพิธี, พระธรรมรัตนดิลก เจ้าอาวาสวัดสุทัศนเทพวราราม ราชวรวิหาร ถวายผงทองคำจากการล้างผิวทองบูรณะพระพุทธตรีโลกเชษฐ์ ในพระอุโบสถวัดสุทัศน์ และชนวนพระกริ่งวัดสุทัศน์ฯปี 2555 เข้าร่วมพิธี และพระธรรมมังคลาจารย์ เจ้าอาวาสวัดโสธรวรารามวรวิหาร ฉะเชิงเทรา ถวายชนวนจากการหล่อองค์พระพุทธโสธร ประจำทิศทั้ง 4 ของมหาวิหาร ปี 2560 เข้าร่วมพิธีด้วย,นอกจากการจัดสร้างพระพุทธปฏิมาสิริภานิรมิต พระประธานแล้ว ยังจัดสร้างวัตถุมงคล พระพุทธรูปบูชาขนาดหน้าตัก 48 ซม., 5 นิ้ว และ 9 นิ้ว (องค์จำลอง) พระเครื่องลอยองค์ขนาดเล็ก พระพิมพ์ผง และเหรียญพระเนื้อโลหะต่างๆ ซึ่งรายได้จากการบูชาวัตถุมงคลพระพุทธปฏิมาสิริภานิรมิต จะนำไปสนับสนุนโครงการต่างๆในพระดำริฯ ซึ่งดำเนินการโดยกองทุนพระเจ้าหลานเธอ พระองค์เจ้าสิริภาจุฑาภรณ์ ผู้มีจิตศรัทธาที่ต้องการบูชาวัตถุมงคล ติดต่อผ่าน กองทุนพระเจ้าหลานเธอ พระองค์เจ้าสิริภาจุฑาภรณ์ ได้ตั้งแต่บัดนี้เป็นต้นไป โทร. 08-0629-3907, 08-0629-3909 หรือผ่านทางธนาคารออมสินและธนาคารกสิกรไทย ทุกสาขา ตั้งแต่วันที่ 9 ก.ค.- 31 ต.ค. ศกนี้ ดูรายละเอียดได้ที่ Facebook : ,กองทุนพระเจ้าหลานเธอ พระองค์เจ้าสิริภาจุฑาภรณ์.
สมเด็จพระเจ้าอยู่หัวมหาวชิราลงกรณ บดินทรเทพยวรางกูร พระราชทานพระราชานุญาต ให้ กองทุนพระเจ้าหลานเธอ พระองค์เจ้าสิริภาจุฑาภรณ์ ได้จัดทำโครงการ จัดสร้างพระพุทธปฏิมาสิริภานิรมิต
กองทุนพระเจ้าหลานเธอ พระองค์เจ้าสิริภาจุฑาภรณ์,พระเจ้าหลานเธอ พระองค์เจ้าสิริภาจุฑาภรณ์,พระพุทธปฏิมาสิริภานิรมิต,วัดธาราทิพย์ชัยประดิษฐ์,วัตถุมงคล